शिक्षा ग्रहण कर समाज को करें रोशन : कल्पनाकांत
रतनगढ़ | पालिकाध्यक्षलीटू कल्पनाकांत ने कहा कि आवासीय स्कूल में शिक्षा ग्रहण करके बालिकाएं समाज को नई दिशा प्रदान करें। वे बुधवार को कस्तूरबा गांधी बालिका आवासीय स्कूल में हुई प्रतिभा सम्मान समारोह एवं स्वेटर वितरण कार्यक्रम को संबोधित कर रहे थे। कार्यक्रम को एडीपीसी गोविंदसिंह राठौड़, बीईईओ पुष्पलता मंडार, विवेक पौद्दार ने भी संबोधित किया। कार्यक्रम के अंतर्गत रामनिरंजन पौद्दार के आर्थिक सहयोग से 100 छात्राओं को स्वेटर एवं स्कूल को बड़ा इनवेटर भेंट किया गया। इसके अलावा सुभाष भूण द्वारा म्यूजिक सिस्टम, प्रहलाद जसैल द्वारा आरओ प्लांट पवन सोनी द्वारा स्कूल में रैंप का निर्माण, नारायणप्रसाद पौद्दार द्वारा वॉशिंग मशीन, रणजीतसिंह धायल द्वारा गीजर, रामसिंह राठौड़ द्वारा 100 चद्दर तथा गोदावरीदेवी शर्मा द्वारा फ्रीज स्कूल काे भेंट किया गया। प्रधानाध्यापिका सुनिता ने आगंतुकों का आभार प्रकट करते हुए स्कूल की प्रगति रिपोर्ट प्रस्तुत की। कार्यक्रम में पालिका उपाध्यक्ष रामगोपाल चौधरी, पार्षद गोपाल पारीक, डा. पम्मी कोचर, सीमा पौद्दार, अनूपसिंह सुंडा, सुशील इंदाैरिया, रामदेवसिंह, गोपाल शर्मा सहित काफी संख्या में लोग उपस्थित थे।
रतनगढ़. छात्राओं को पुरस्कृत करते अतिथि।
hin_Deva hin_Deva hin_Deva